Rukovatelj samohodnim građevinskim strojevima/ prvi razred

Predmet; tehnologija zanimanja

 Prepisati u bilježnicu i naučiti!

**Pokazatelji rada građevinskih strojeva**

Teoretski i praktični učinak

Pod učinkom se podrazumijeva proizvodnja u jedinici vremena, izražena volumenski, težinski ili po komadu, u zavisnosti od prirode proizvodnje.

Uvjeti koji utječu na veličinu učinka građevinskih strojeva su sljedeći:

-konstruktivna svojstva strojeva i uređaja (snaga motora, brzina rada, , dimenzije zahvatnih organa, način rada, kvalitet izrade, suvremenost konstrukcije, itd.

-karakter građevinske proizvodnje (jesu li radovi u većem li manjem obimu, u skučenom ili širokom prostoru, jesu li radovi lakši ili teži, radi li se u suhom ili raskvašenom terenu, itd.)

-uvjeti rada (rad pojedinih strojeva može biti samostalan ili spregnut sa drugim strojevima) Veći učinak će imati strojevi koji rade samostalno jer neće imati gubitaka u radu uslijed sačekivanja .Kod utovara transportnih sredstava, utovar se može vršiti ručno i strojno i treba znati da ručni utovar traje duže i da je učinak manji. Važno je i da li je rukovatelj strojem manje ili više kvalificiran, tj. kakvo je održavanje stroja i organizacija rada.

-režim korištenja radnog vremena se sastoji u tome da li se rad odvija u jednoj ili više smjena. Ako se tijekom rada vrši popravljanje strojeva i to izaziva gubitke. Gubitci se događaju i prilikom premještanja strojeva na drugo gradilište.

Da bi za neki stroj odredili njegov učinak potrebno je raspolagati svim početnim uvjetima, a obično se polazi od optimalnih.

Određuje se početni učinak, tzv. teoretski učinak, a zatim se , uvodeći u račun specifičnosti u konkretnom slučaju dolazi do realnog učinka tzv. praktičnog učinka.

Razlika između teoretskog i praktičnog učinka je vrlo često značajna što uzrokuje teškoće.

Pod **teoretskim učinkom** podrazumijeva se onaj rad koji stroj može ostvariti pod optimalnim uvjetima eksploatacije tj. rad pod optimalnim uvjetima na samom radnom mjestu, pri optimalnoj organizaciji (uz najbolje rukovanje i snabdijevanje ). Tu se mogu događati samo tehnički neizbježni zastoji uvjetovani prirodom rada. Učinak se računa, bilo na sat, smjenu ili dan, ovisno kako se obavlja.

 Pod **praktičnim učinkom** podrazumijevamo stvarni učinak stroja na nekom određenom mjestu i pod određenim uvjetima, kod čega se u račun uvode sve objektivne i subjektivne okolnosti koje dovode do smanjivanja teoretskog učinka. Ti uvjeti se izražavaju redukcionim faktorima kojim se množi teoretski učinak.

**Ostali pokazatelji rada strojeva**

Osim učinka, rad strojeva opisuju i sljedeći pokazatelji:

1. Stupanj mehaniziranosti gradilišta predstavlja odnos radova koji su izvršeni ili će biti izvršeni i ukupne količine radova
2. Stupanj energije predstavlja ukupnu količinu strojeva i alata

koji se primjenjuju u odnosu na ukupan broj zaposlenih radnika.

1. Stupanj iskorištenja mehanizacije je omjer stvarnog radnog vremena stroja u odnosu na ukupno vrijeme
2. Stupanj zahvata mehanizacije je koeficijent organiziranosti na gradilištu